MEDICINSKA ŠKOLA ANTE KUZMANIĆA – ZADAR

Dr. Franje Tuđmana 24/G, 23000 Zadar

OIB: 00579855113

**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2023. GODINU**

1. **UVOD – Sažetak djelokruga rada škole**

Medicinska škola Ante Kuzmanića – Zadar osnovana je Odlukom Skupštine općine Zadar od 22. srpnja 1992. g. Urbroj: 532-02-6/3-93-01 od 21. svibnja 1993.,a pravni sljedbenik COUO u zdravstvu i osobnim uslugama.

U Školi se učenici obrazuju za zvanje medicinska sestra- med. tehničar opće zdravstvene njege, sanitarnog tehničara/tehničarku, farmaceutskog tehničara/tehničarku, dentalnog tehničara/tehničarku.

Djelatnost Medicinske škole Ante Kuzmanića – Zadar je ostvarivanje odgojno-obrazovnog plana i programa iz područja zdravstva, koji sadrži različite vrste i oblike odgojno-obrazovnog rada i usavršavanja.

Nastava je redovna u jutarnjoj i popodnevnoj smjeni. Pored redovne nastave i vježbi u Školi organizira se i dodatna, dopunska i izborna nastava, a isto tako i sadržajno bogata izvannastavna aktivnost. Izvodi se prema nastavnim planovima i programima, koje je donijelo MZO, operativnom Godišnjem izvedbenom odgojno-obrazovnom planu i programu rada, te školskom kurikulumu za šk. 2022/2023 i to u trajanju od četiri i pet godina.

Školu polazi 370 učenika u 16 razrednih odjela.

Škola provodi sve aktivnosti propisane Zakonom u cilju zadovoljenja potreba i interes učenika.

1. **OPĆI DIO IZVJEŠATAJA O IZVRŠENJU FINANCIJSKOG PLANA**

Iz sažetka Računa prihoda i rashoda vidljivo je ostvarenje prihoda u visini 1.015.060,88 EUR, dok ukupni rashodi do kraja izvještajnog razdoblja iznose 1.013.786,77 EUR. Primici od financijske imovine ostvareni su u iznosu 36.268,75 EUR do 30. lipnja 2023. godine. Višak prihoda raspoloživ u sljedećem razdoblju iznosi 101.255,90 EUR.

Iz podataka je vidljivo je kako su ostvareni manji prihodi, a veći rashodi u odnosu na isto izvještajno razdoblje prošle godine.

*Račun prihoda i rashoda po ekonomskoj klasifikaciji*

U općem dijelu izvještaja o izvršenju financijskog plana Račun prihoda i rashoda prikazan je prema ekonomskoj klasifikaciji.

Ukupni prihodi sastoje se od prihoda poslovanja (6) koji iznose 1.012.994,45 EUR i prihoda od prodaje nefinancijske imovine (7) 2.066,43 EUR.

Prihodi iz skupine 63 Pomoći iz inozemstva i od subjekata unutar općeg proračuna ostvareni su u iznosu 910.080,88 EUR do kraja lipnja tekuće godine. Gledajući indeks usporedivosti s istim izvještajnim razdobljem prošle godine (06/2022) vidljivo je kako je ostvareno 0,67% više prihoda u tekućoj godini, dok je ostvareno 9,57% financijskog plana za 2023. godinu.

Pomoći iz inozemstva i od subjekata unutar općeg proračuna 63 sastoje se od podskupine 636 Pomoći proračunskim korisnicima iz proračuna i podskupine 638 Pomoći iz državnog proračuna temeljem prijenosa EU sredstava. Prihodi iz podskupine 636 Pomoći proračunskim korisnicima iz proračuna iznose 648.955,47 EUR, što je smanjenje za 3,65% u odnosu na prošlo izvještajno razdoblje, a realizirano je 30,40% financijskog plana. Prihodi iz podskupine 638 Pomoći iz državnog proračuna temeljem prijenosa EU sredstava realizirani su u iznosu 261.125,41 EUR, što je povećanje za 13,26% u odnosu na lipanj 2022. godine, a ostvareno je 3,54% plana.

Skupina prihoda 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima ostvareni su u iznosu 7.191,38 EUR (25,26% više u odnosu na prošlo izvještajno razdoblje, a 57,01% financijskog plana za 2023. godinu). Sastoje se od 661 Prihoda od prodaje proizvoda i roba te pruženih usluga, koji se odnose na prihode od najma prostora, i 663 Donacije od pravnih i fizičkih osoba (donacije za maturalni ples učenika škole).

67 Prihodi iz nadležnog proračuna i od HZZO-a temeljem ugovornih obveza iznose 95.722,19 EUR (smanjenje za 37,44% u odnosu na prošlo izvještajno razdoblje i realizacija 4,89% financijskog plana). Do smanjenja ove skupine prihoda došlo je iz razloga što je u prošlom izvještajnom razdoblju ostvareno 71.108,02 EUR prihoda iz nadležnog proračuna za nabavu nefinancijske imovine, dok u tekućem izvještajnom razdoblju spomenute podskupine prihoda nije bilo.

Prihodi od prodaje nefinancijske imovine 7 ostvareni su u iznosu 2.066,43 EUR. Prošlo izvještajno razdoblje spomenuti prihodi nisu realizirani, a odnose se na prenesena potraživanja od fizičkih osoba iz 2014. godine koja su podmirena u 2023. godini.

Primici od financijske imovine i zaduživanja 8 iznose 36.268,75 EUR, što je 1,61% financijskog plana. Odnose se primitke od kredita koji je odobren tijekom 2023. godine u svrhu unaprjeđenja infrastrukture Medicinske škole Ante Kuzmanića Zadar. Sredstvima kredita rekonstruira se i dograđuje nova škola u sklopu projekta Uspostava Regionalnog centra kompetentnosti.

Višak prihoda poslovanja prenesen iz prethodne godine iznosi 101.255,90 EUR.

Ukupni rashodi do 30. lipnja 2023. godine realizirani su u iznosu od 1.013.786,77 EUR što je povećanje za 8,86% u odnosu na prošlu godinu. U odnosu na financijski plan ostvareno je 7,32% rashoda. Veći dio rashoda odnosi se na tekući projekt RCK i Medicinska+ što će biti detaljno objašnjeno u posebnom dijelu izvještaja o izvršenju financijskog plana.

1. **POSEBNI DIO IZVJEŠTAJA O IZVRŠENJU FINANCIJSKOG PLANA**

*Izvještaj o izvršenju financijskog plana za 2023. godinu po programskoj i ekonomskoj klasifikaciji te prema izvorima financiranja*

**PROGRAM 2204 – SREDNJE ŠKOLSTVO STANDARD**

Program „2204 – Srednje školstvo standard“ namijenjen je financiranju temeljnih potreba za poslovanje Škole. Iz sredstava navedenog programa pokrivaju se materijalni rashodi Škole i financiraju plaće i ostali rashodi za zaposlene.

**Aktivnost A2204-01 – Djelatnost srednjih škola**

Rashodi unutar ove aktivnosti financiraju se iz izvora 451 F.P. i dodatni udio u por. na dohodak. Rashodi su planirani u iznosu 111.473,86 EUR , dok su do kraja tekućeg izvještajnog razdoblja realizirani u iznosu 86.227,30 EUR (77,35%). Sastoje se od rashoda nužnih za financiranje redovnog poslovanja škole (naknade troškova zaposlenima, materijalnih rashoda, rashoda za usluge, ostale usluge i ostalih financijskih rashoda).

**Aktivnost T2204-02 – Hitne intervencije u srednjim školama**

Izvor financiranja ove aktivnosti je 451 F.P. i dodatni udio u por. na dohodak. Rashodi su ostvareni u iznosu 4.512,58 EUR, odnosno 100% od planiranog.

**Aktivnost A2204-07 – Administracija i upravljanje**

Iz ove aktivnosti Škola financira plaće djelatnicima, jubilarne nagrade, otpremnine i ostale rashode zaposlenih, sredstvima dobivenim od Ministarstva znanosti i obrazovanja – izvor financiranja 51 Državni proračun. Unutar ove aktivnosti utrošeno je 561.632,05 EUR što je 39,22% financijskog plana.

**PROGRAM 2205 – SREDNJE ŠKOLSTVO – IZNAD STANDARDA**

Program „2205 – Srednje školstvo – iznad standarda“ namijenjen je za podizanje kvalitete i standarda u školstvu. Kroz navedeni program nastoji se podići nastavni standard na višu razinu, uključiti učenike u što više aktivnosti, motivirati i povećati sposobnosti učenika njihovim sudjelovanjem i radom.

**Aktivnost A2205-01 – Javne potrebe u prosvjeti**

Rashodi se financiraju iz izvora 11 Opći prihodi i primici, a odnose se na točno određene potrebe za koja su tražena. Realizirani su u iznosu 699,87 EUR, dok je planirano 1.393,00 EUR do kraja 2023. godine.

**Aktivnost A2205-12 – Podizanje kvalitete i standarda u školstvu**

Iz izvora financiranja 31 Vlastiti prihodi korisnika utrošeno je 2.479,58 EUR od planiranih 11.614,48 EUR što iznosi 21,35% plana.

Izvor financiranja 41 Prihodi za posebne namjene prema financijskom planu rashodi iznose 250,00 EUR, dok je utrošeno 0,00 EUR. Sredstva su planirana za naknade troškova zaposlenima, rashode za materijal i energiju te ostale nespomenute rashode.

Iz Viška prihoda poslovanja 42 unutar ove aktivnosti ukupno je utrošeno 2.049,93 EUR od planiranih 5.574,56 EUR.

Rashodi koji se financiraju iz izvora 51 Državni proračun planirani su u ukupnom iznosu 18.470,00 EUR , dok je utrošeno 17.417,45 EUR odnosno 94,30%. Rashodi se odnose na plaće po sudskim presudama i troškove sudskih postupaka.

Iz izvora financiranja 53 Proračun JLS planirano je 750,00 EUR rashoda unutar ove aktivnosti. U ovom izvještajnom razdoblju rashodi nisu realizirani.

Tekuće donacije 61 planirane su u iznosu 1.000,00 EUR, a ostvarene u iznosu 1.750,00 EUR. Spomenutim izvorom financiraju se rashodi za potrebe organizacije maturalnog plesa učenika i oni su u potpunosti utrošeni.

Izvorom financiranja 71 Prihodi od prodaje nefinancijske imovine planirano je pokriće rashoda za postrojenje i opremu u iznosu 2.500,00 EUR.

**Aktivnost A2205-22 – Natjecanja i smotre u SŠ**

Rashodi unutar ove aktivnosti planirani su u iznosu 1.007,92 EUR, a realizirani u iznosu 962,32 EUR. Odnose se na rashode za naknade članovima povjerenstva i ostale nespomenute rashode poslovanja za natjecanja i smotre, a financiraju se iz izvora 11 Opći prihodi i primici.

**Aktivnost A2205-34 Projekt e-škole**

Planirano je 730,02 EUR za financiranje rashoda za usluge tehničke podrške, dok je utrošeno 398,16 EUR (54,54% plana) iz izvora financiranja 11 Opći prihodi i primici.

**Aktivnost A2205-37 Zalihe menstrualnih potrepština**

Doznačeno je 1.235,42 EUR iz Državnog proračuna za financiranje nabave materijala za higijenske potrebe i njegu. Rashodi su ostvareni u cijelosti.

**PROGRAM 4302 – PROJEKTI EU**

Program „4302 Projekti EU“ se sastoji od projekta „T4302-80 Projekt Uspostava Regionalnog centra kompetentnosti (RCK)“ i projekta „T4302-99 Projekt Medicinska+ SS Medicinska“.

**K302-80 Projekt Uspostava Regionalnog centra kompetentnosti**

Rashodi projekta se financiraju iz izvora 11 Opći prohodi i primici, 42 Višak prihoda, 51 Državni proračun, 54 Pomoći iz inozemstva i 81 Primici od financijske imovine i zaduživanja.

Iz izvora financiranja 11 Opći prihodi i primici planirani su rashodi za plaće, ostali rashodi za zaposlene, rashodi za usluge i rashodi za nabavu postrojenja i opreme. Ukupno je planirano 41.888,20 EUR od čega je utrošeno 3.840,15 EUR odnosno 9,17% plana.

Ukupno za projekt iz izvora 42 Višak prihoda ostvareno je 76.504,30 EUR rashoda što iznosi 85,59% od planiranog iznosa.

Iz izvora 51,54 i 81 nisu ostvareni rashodi.

**T302-99 Projekt Medicinska+**

Projekt se financira iz izvora 42 Višak prihoda, 54 Pomoći iz inozemstva, 51 Državni proračun i 19 Predfinanciranje iz ZŽ.

Od spomenutih izvora financiranja ukupno je ostvareno 254.077,66 EUR rashoda, odnosno 5,58% plana.

**PROGRAM 4306 – NACIONALNI EU PROJEKTI**

**T4306-10 Projekt Erasmus+ KA 122 Irsko iskustvo MŠ A.K.**

Iz projekta je planirano da će se utrošiti ukupno 8.582,44 EUR na ostale nespomenute rashode poslovanja iz izvora 42 Višak prihoda i 54 Pomoći iz inozemstva. U prvoj polovici godine rashodi nisu ostvareni.

**T4306-15 Projekt Erasmus+ Program zdravstvene njege MŠ A.K.**

Iz izvora 54 Pomoći iz inozemstva planirani su rashodi u iznosu 3.500,00 EUR koji do sada nisu realizirani.

Zadar, 19.07.2023.

Ravnateljica:

Anita Basioli